CELEX: 62016TN0635
Language: lt
Date: 2016-09-01 00:00:00
Title: Byla T-635/16: 2016 m. rugsėjo 1 d. pareikštas ieškinys byloje IPA/Komisija

21.11.2016   
            
            
               LT
            
            
               Europos Sąjungos oficialusis leidinys
            
            
               C 428/17
            
         2016 m. rugsėjo 1 d. pareikštas ieškinys byloje IPA/Komisija
   
   (Byla T-635/16)
   (2016/C 428/19)
   Proceso kalba: anglų
   
      Šalys
   
   
      Ieškovė: SC IPA SA (Bukareštas, Rumunija), atstovaujama advokato L. Vasilescu
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti atsakovės pateiktas 2016 m. birželio 28 d. debeto avizas: Nr. 3241608864 dėl 63 653,58 EUR sumos ir Nr. 3241608865 dėl 9 690,30 EUR sumos.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė teigia, kad ginčas iš esmės kilo dėl netiesioginių sąnaudų, susijusių su sutartimi, pagal kurią ieškovė yra naudos gavėja, apskaičiavimo. Praėjus keliems metams po sutarties sudarymo Komisija pritaikė netinkamą formulę netiesioginėms sąnaudoms apskaičiuoti, kuri neatitinka sutarties sąlygų ir prieštarauja visuotinai pripažįstamiems apskaitos valdymo principams ir praktikai.
   Ieškovė teigia, kad Komisija grindžia savo pretenzijas auditu ir pritarė visoms auditoriaus išvadoms, neatsižvelgusi į tai, kad auditorių taikytas netiesioginių sąnaudų apskaičiavimo metodas prieštarauja: i) naudos gavėjos taikomiems apskaitos ir valdymo principams bei praktikai, kurie ir sutartyje nurodyti kaip pagrindiniai, ir ii) visuotinai pripažįstamiems apskaitos valdymo principams ir praktikai.
   Be to, ieškovė teigia, kad netiesioginių sąnaudų pagal sutartį apskaičiavimo metodai, kuriuos naudojo auditorius ir kuriems pritarė Komisija, nepateisinamai skyrėsi nuo naudos gavėjos apskaitos sistemos, nors pagal sutartį visos sąnaudos turėjo būti apskaičiuotos taikant įprastus naudos gavėjos apskaitos ir valdymo principus bei praktiką. Naudos gavėjos apskaitos sistema buvo vienintelė pagal sutartį leidžiama apskaitos sistema; nebuvo pagrindo keisti naudos gavėjos apskaitos procedūrų, naudojamų su sutartimi susijusioms netiesioginėms sąnaudoms apskaičiuoti, ar nepritarti toms procedūroms.
   Galiausiai teigiama, kad per audito procedūrą auditorius nepakankamai įvertino realiąsias netiesiogines sąnaudas pagal sutartį, o Komisija, pritarusi visoms auditoriaus išvadoms, pateikė 2016 m. birželio 28 d. debeto avizas Nr. 3241608864 dėl 63 653,58 EUR ir Nr. 3241608865 dėl 9 690,30 EUR, siekdama susigrąžinti per auditą nustatytą sąnaudų skirtumą.